1820 йылда Бохараға Рәсәй илселеге килә. Илселек ҡатнашыусыһы Е.xa0К.xa0Мейендорф «Ырымбурҙан Бохараға сәйәхәт» китабында Урта Азия йәһүдтәре тураһында ҡайһы бер мәғлүмәттәр ҡалдырған, улар 800 йорт биләй (ҡала халҡынан 10xa0%) һәм үҙҙәре тураһында, 700 йыл элек Сәмәрҡәндтән килдек, тип һөйләйҙәр. Мейендорф фекеренсә, Азияла иң ҙур йәһүд диаспораһы Бохарала йәшәй («Мәшхәдтә 300 йәһүд йорто, Шаһрисәбздәxa0— 30, Балхалаxa0— шулай уҡ, Сәмәрҡәндтә һәм Гераталаxa0— 10 ғына, Хиуалаxa0— 4, Бадахшанда, Кокандта һәм Ҡашғарҙа йәһүд халҡы юҡ»). Шул уҡ ваҡытта ысынбарлыҡта Сәмәрҡәндтә улар күберәк йәшәй, тик мосолман кварталдарында. Хиуала йәшәгән йәһүдтәр башлыса 1700-сы йылдар аҙағында мосолманлыҡты ҡабул ителәләр, шуға күрә улар ҙа билдәләнмәй. Өсөнсө главала ул, дәүләттә 4000 йәһүд йәшәй, тип яҙа. Мейендорф, башҡа сәйәхәтселәрҙең һүҙҙәрен ҡабатлап, йәһүдтәр туҡыма буяу һәм эсемлек эшкәртеү менән шәғәлләнәләр, тип яҙа. Ташкеттағы диаспора тураһында бер һүҙ юҡ, әммә ысынында 1820 йылда Ташкентта йәһүд мәхәлләһе булыуы билдәле.